**Raporti nga procesi i konsultimit për projektligjin për inspektime**

**Hyrja/sfondi**

Ministria e Tregtisë dhe Industrisë respektivisht Departamenti Ligjor në cilësinë e Organit Propozues të Projektligjit për Inspektime, ka propozuar hartimin e këtij projekligji, si njëri ndër parakushtet themelore për implementimin e reformës së inspektimeve, e cila do të zhvillohet në disa faza.

Projektligji për Inspektimet ka për qëllim krijimin e kuadrit të nevojshëm ligjor për zbatimin e reformës së inspektimeve në Republikën e Kosovës përmes racionalizimit të numrit të organeve inspektuese në administratën shtetërore, sqarimin e kompetencave të tyre përkatëse, përmirësimin e koordinimit dhe unifikimin e procedurave si dhe kërkesave për zhvillimin e inspektimeve nga organet inspektuese në administratën shtetërore dhe nivelin komunal.

**Ecuria e procesit të konsultimit**

Në pajtim me kërkesat procedurale të përcaktuara në Rregulloren Nr. 09/2011 për Punën e Qeverisë, Rregulloren Nr. 05/2016 për Standardet Minimale për Procesin e Konsultimit Publik, Udhëzuesin Nr. 062/2011 për Procesin e Konsultimeve të datës 26.09.2011, Ministria e Tregtisë dhe Industrisë, si organ propozues i këtij projektligji, ka zhvilluar procesin e konsultimeve paraprake dhe publike duke ua dërguar Projektligjin për Inspektime për konsultim të gjitha institucioneve dhe shoqatave përkatëse duke ofruar të gjitha informatat e nevojshme për publikun në përgjithësi dhe palët e interesit në vecanti, me qëllim të marrjes së mendimeve të tyre lidhur me përmbajtjen e këtij Projektligji

Gjatë kësaj periudhe, kemi pranuar komente nga palë të ndryshme të interesit.

Kohëzgjatja e procesit të konsultimit ka qenë në përputhje me kërkesat e Rregullores Nr. 09/2011 për Punën e Qeverisë, gjegjësisht nenit 7 të kësaj Rregullore.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Metodat e  Konsultimit | Datat/  kohëzgjatja | Numri i pjesëmarrësve | Numri i pjesëmarrësve te cilet kane kontribuar | Metodat e konsultimit | Numri i komenteve te pranuara | Metodat e Konsultimit | Datat/  kohëzgjatja | Numri i pjesmarresve | Numri i pjesmarresve te cilet kane kontribuar | Numri i komenteve te pranuara |
| 1. Konsultimet me shkrim / në mënyrë elektronike; | 24.07.2019 15.07.2019  15 ditë pune |  | 5 | Konsultimet me shkrime/ ne forme elektronike | 1 | 1. Konsultimet me shkrim / në mënyrë elektronike; |  |  |  |  |
| 1. Publikimi në ueb faqe/Platforma elektronike | 24.07.2019 15.07.2019  15 ditë pune |  |  | Publikimi në ueb faqe/Platforma elektronike |  | 1. Publikimi në ueb faqe/Platforma elektronike |  |  |  |  |
| 1. Takimet publike |  |  |  | Takimet publike |  | 1. Takimet publike |  |  |  |  |
| 1. Konferencat |  |  |  |  |  | 1. Konferencat |  |  |  |  |
| 1. Takime me grupe të interesit |  |  |  | Takime me grupe të interesit |  | 1. Takime me grupe të interesit |  |  |  |  |
| 1. Punëtoritë | 14-16.06.2019  18.12.2018  21.03.2019  22.03.2019  25-27.01.2029 |  |  | Punëtoritë |  | 1. Punëtoritë |  |  |  |  |
| 1. Intervistat/takimet sy në sy |  |  |  |  |  | 1. Intervistat/takimet sy në sy |  |  |  |  |
| 1. Hulumtimet e opinionit |  |  |  |  |  | 1. Hulumtimet e opinionit |  |  |  |  |
| 1. Votimi diskutues |  |  |  |  |  | 1. Votimi diskutues |  |  |  |  |
| 1. Panelet me qytetarë |  |  |  |  |  | 1. Panelet me qytetarë |  |  |  |  |
| 1. Stendat në rrugë |  |  |  |  |  | 1. Stendat në rrugë |  |  |  |  |
| 1. tjetër |  |  |  |  |  | 1. tjetër |  |  |  |  |

**Përmbledhje e kontributeve të pranuara gjatë procesit të konsultimit dhe kategoritë e kontribuesve**

Ka pasur komente të cilat janë elaboruara si më poshtë.

**Hapat e ardhshëm**

Pas përfundimit të procesit të konsultimit paraprak dhe konsultimit publik i cili është bërë në pajtim me udhëzuesit dhe standardet përkatëse për konsultime publike të nxjerra në pajtim me RRPQ, zyrtari përgjegjës për hartimin e Projektligjit per Inspektime, ia dërgon drejtorit të departamentit Ligjor të ministrisë përkatëse i cili nëse nuk ka vërejtje, ia dërgon Projektligjin për shqyrtim dhe miratim Ministrit përkatës përmes Sekretarit të Përgjithshëm të ministrisë përkatëse.

Për më shumë informata, shihni tabelen e detajuar me informatat për kontribuesit, arsyetimet për përgjigjet e pranuara dhe të refuzuara.

|  |  |  |  |
| --- | --- | --- | --- |
| Emri i organizatës /individit | Koment i organizatës /individit | Përgjigja nga Ministria  E pranuar plotësisht  E pranuar pjesërisht  E refuzuar | Sqarim nga Ministria  (veçanërisht arsyet për të mos pranuar komente të caktuara) |
| Oda Ekonomike Amerikane | |  |  | | --- | --- | | **Propozimi:** Neni 23, Inspektimi i paplanifikuar Paragrafi 1.1: Termi ‘bazë e arsyeshme’ për autorizimin e inspektimit te paplanifikuar duhet te definohet. **Arsyetimi:** Mungesa e definicionit të qartë se çfarë nënkupton ‘baza e arsyeshme’ krijon hapësirë të panevojshme për keqinterpretime, e që rrjedhimisht ndikon në kualitetin e inspektimit.   |  | | --- | |  | | | E refuzuar | Duke marrë parasysh llojlloshmërinë e inspektimeve të cilat rregulloren sipas këtij ligji, është e pamundshme që në tekstin e ligjit të definohet më tutje ‘baza e arsyeshme’ për shkak se konstatimi i bazës së arsyeshme varet në masë të madhe nga lloji i inspektimit dhe konteksti përkatës.  Megjithatë, kjo është një cështje që mund të shqyrtohet më tutje dhe të rregullohet gjatë fazës së dytë të reformës së inspektimeve, respektivisht ndryshimit të ligjeve në fuqi që i rregullojnë inspektimet e vecanta. |
| Oda Ekonomike Amerikane | |  |  | | --- | --- | | **Propozimi:** Neni 23- Inspektimi i paplanifikuar Paragrafi 1.3: ‘Ankesa e bazuar’ duhet të definohet, si dhe të sanksionohet me këtë Ligj.   |  | | --- | |  | | | E refuzuar | Termi *‘Ankesë e bazuar’* është term standard në të drejtën administrative dhe ka për qëllim pikërisht mbrojtjen e palëve nga keqpërdorimet, duke e detyruar organin administrativ pranues të ankesës së të bëjë konstatimin se nës një ankesë është e bazuar apo jo.  Gjithashtu, kur analizojmë kontekstin në të cilin është përdorur termi *‘ankesë e bazuar’* brenda Nenit 23, nën-paragrafi 1.3, është evidente që ky term nuk është përdorur në kuptimin e ankesës si mjet juridik për të goditur një vendim të caktuar, por ka të bëjë me ankesat e shkruara ose verbale nga qytetarët ose palët tjera të interesit të cilat tregojnë për një shkelje substanciale të ligjit.  Rrjedhimisht, termi *‘ankesë e bazuar’* në fakt i mbron bizneset për shkak se detyron organin përkatës inspektues që të konstatojë bazueshmërinë e ankesës para se të ndërmarrë veprime të inspektimit të paplanifikuar. |
| Oda Ekonomike Amerikane | |  | | --- | | **Propozimi**: Neni 23- Inspektimi i paplanifikuar Paragrafi 2: Konfidencialiteti i palës ankuese duhet të sigurohet vetëm në raste kur ankuesi është palë e ndërlidhur me subjektin e inspektimit. | | E refuzuar | Sic është theksuar më lartë, termi ‘ankesë’ në kontekstin e ëprdorur në Nenin 23 ka të bëjë me cdo informatë të shkaruar ose verbale përmes të cilës tregohet për një shkelje substanciale të ligjit dhe nuk përdoret në kontekstin e ankesës si mjet juridik për goditjen e një vendimi administrativ.  Duke marrë parasysh rëndësinë e inspektimeve për mbrojtjen e interesit publik, shëndetit publik dhe sigurisë publike si dhe duke marrë parasysh nevojën për mbrojtjen e identitetit të raportuesve të këtij informacioni, e konsiderojmë të rëndësishme mbrojtjen e identitetit të raportuesve të këtij informacioni. |
| Oda Ekonomike Amerikane | **Propozimi**: Kapitulli IX - Me doemos duhet të identifikohen detyrimet e inspektorit.   |  | | --- | |  |  |  | | --- | |  | | E refuzuar | Komenti është i paqartë, pasi që të drejtat dhe detyrimet e inspektorëve janë përcaktuar në mënyrë të hollësishme pikërisht në Kapitullin IX, Nën-Kapitulli IV: Të Drejtat dhe Detyrimet e Inspektorit si më saktësisht në nenet 36 deri 43 ku janë specifikuar në hollësi të gjitha të drejtat dhe detyrimet e inspektorëve. |
| Oda Ekonomike Amerikane | |  | | --- | | **Propozimi**: Neni 30- Njoftimi i inspektimit Autorizimi i inspektimit i njoftohet subjektit të inspektimit jo më pak se pesë (5) ditë pune para fillimit të veprimeve të inspektimit. |  |  | | --- | |  | | E pranuar plotësisht | Afati do të harmonizohet në bazë të propozimit të Odës Ekonomike Amerikane. |
| Oda Ekonomike Amerikane | **Propozimi**: Neni 40- Masat urgjente - Vendimi për masën urgjente pushon automatikisht së prodhuari pasoja juridike, me kalimin e afatit të përcaktuar në vendim i cili nuk *mund të jetë më i gjatë se 30 ditë* kalendarike (nëse është rasti), me nxjerrjen e vendimit përfundimtar të inspektimit ose më skadimin e afatit për nxjerrjen e vendimit përfundimtar. | E refuzuar | Sic është theksuar në përgjigjen ndaj komentit të parë të odës ekonomike amerikane, duke marrë parasysh llojllojshmërinë e inspektimeve të cilat mbulohen nga projektligji për inspektimet, është e pamundshme që të përcaktohet një afat maksimal për vlefshmërinë e vendimit për masa urgjente pasi që masat dhe kohëzgjatje e tyre do të ndryshojë varësisht nga natyra e inspektimit.  Megjithatë, kjo cështje mund të rishikohet edhe një herë gjatë fazës së dytë të reformës së inspektimeve, respektivisht, rishikimit të ligjeve të vecanta që rregullojnë inspektimet në fusha të caktuara. |
| Oda Ekonomike Amerikane | **Propozimi**: Neni 41- Inspektimi i veçantë Paragrafi 1. - Të hiqet pjesa e fundit e kësaj dispozite “dhe nuk pezullon ekzekutimin e tij.” | E refuzuar | Komenti është i paqartë, Neni 41, paragrafi 1 përcakton si vijon:  *1. Ankimi i veçantë kundër vendimit për marrjen e një mase urgjente mund të paraqitet brenda pesë (5) ditëve kalendarike nga data e njoftimit të vendimit për marrjen e masës urgjente dhe nuk pezullon ekzekutimin e tij.*  Duke marrë parasysh që vendimet për masa urgjente merren për mbrojten e interesit publik, shëndetit publik ose sigurisë publike nga dëmi i menjëhershëm, i rëndë dhe i pariparueshëm sic është përcaktuar në Nenin 40 të Projektligjit për Inspektimet, është e domosdoshme që ankesat që parashtrohen ndaj këtyre vendimeve të mos pezullojnë ekzekutimin e tyre. |
| Oda Ekonomike Amerikane | **Propozimi**: Neni 41- Inspektimi i veçantë Paragrafi 3 - Vendimi për zgjidhjen e ankimit të veçantë merret dhe njoftohet brenda gjashtë (6) ditëve kalendarike nga data e paraqitjes së ankimit. Ekzekutimi i masës urgjente bëhet pas shpalljes së Vendimit për zgjidhjen e ankesës. | E refuzuar | Komenti nuk mund të pranohet për shkak të natyrës së masave urgjente, të cilat kanë për qëllim mbrojten e interesit publik, shëndetit publik ose sigurisë publike nga dëmi i menjëhershëm, i rëndë dhe i pariparueshëm siç është përcaktuar në Nenin 40 të Projektligjit për Inspektimet.  Shih komentin më lartë. |
| Policia e Kosoves | Sipas shtojcës 1 të projektligjit Lista e inspektorateve Qëndrore dhe Njesive të Vecanta Inspektuese verehet së Inspektorati Qendror i Trnsportit në kuader të Ministrise përgjegjëse është i vetmi autritet përgjegjës për inspektimin e transportit rrugor, stacioneve të autobusave dhe terminale të mallrave, infrastukure rrugore dhe siguri në rruge dhe roli i policise është i limutuar në këto raste. | E refuzuar | Ky projektligj rregullon inspektimet që prekin bizneset dhe kompetencat e inspektorateve në fusha të vecanta, të cilat mbeten të rregullohen me legjislacion të veçantë pas hyrjës në fuqi të këtij ligji. |
| Inspektorti Policor i Kososves | Kërkojmë që në projektligjin për inspektime të përjashtohet IPK duke marre parasysh se nëse përfshihet IPK-ja në këtë projektligj atëherë do të çrregullohet funksionimi i kompetencave me ligj. | E pranuar | Inspektorati Policor i Kosoves nuk është pjesë e projekligjit për inspektime, dhe kjo eshte reflekuar në nenin 2 të projektligjit. |
| Departamenti per siguri publike MPB | Kërkojmë që në projektligjin për inspektime të përjashtohet Departamenti për siguri publike sepse ky departament ka për detyrë e kryesisht çështjet e sigurisë lidhur me arme dhe eksplozive, dhe fushën private të sigurisë e të aviacionit civil dhe nuk është si ndonjë inspektorat i tregut ose i këtij lloji. | E pranuar | Departamenti për Siguri Publike nuk është pjesë e projekligjit për inspektime, dhe kjo është reflekuar në nenin 2 të projektligjit. |
| Agjencia e Menaxhimit të Emergjencave: | Agjencia e Menaxhimit të Emergjencave lidhur me draft ligjin për inspektim jep dy propozime si në vijim:  Neni 9 i këtij draft ligji, paragrafi 3 i të njëjtit neni.  3.Njësia e Veçantë Inspektuese drejtohet nga udhëheqësi i Njësisë së Veçantë Inspektuese që është gjithashtu edhe Kryeinspektor i Njësisë së Veçantë Inspektuese.  Propozimi nr.1:  Propozojmë: që të mbetet njësoj tekstit i rreshtit të pare: Njësia e Veçantë Inspektuese drejtohet nga udhëheqësi i Njësisë së Veçantë Inspektuese, dhe të largohet( hiqet) teksti që është gjithashtu edhe Kryeinspektor i Njësisë së Veçantë Inspektuese.  Propozimi nr.2  Propozojmë që të ndryshohet paragrafi i fundit (2.4) i shtojcës 1 lista e inspektorateve qendrore dhe njësive të veçanta inspektueses dhe të vendoset si në vijim: njësia për inspektim për mbrojtje nga zjarri në kuadër të Agjencisë për Menaxhim Emergjent dhe të largohet teksti dhe siguri publike në kuadër të ministrisë përgjegjëse për punët e brendshme. | E pranuar | Kerkesa e AME-së është reflektuar në nenin 9 të projekligjit |
| Ministria e Bujqësisë dhe Zhvillimit Rural | Me mbështetje të dokumenteve strategjike dhe ligjore të sponzoruara nga MBPZHR,  Rekomandojmë që Inspektorati qendror i Bujqësisë, sigurisë ushqimore, veterinës dhe pylltarisë  të plotësoeht edhe me :   1. Inspektimet  për tokën bujqësore 2. Inspektimet sanitare, | Të mbahet edhe nje takim me MBZHR | Rekomandim: Detajzimini i mëtutjeshem do të bëhet me ligje të veçanta |
| Zyra e Përfaqësuesit Special të BE-së në Kosovë | Projektligji jep një përshtypje në planifikimin e krijimit të një agjencie ekzekutive si një organ qendror koordinues brenda Zyrës së Kryeministrit. Në do të këshillonim kundër krijimit të një agjencie të re ekzekutive, por të përdorim strukturat e tjera në dispozicion në sistemin ministror për të siguruar koordinimin fillestar dhe tranzicionin e qetë nga sistemi ekzistues në atë të ri dhe për të siguruar koordinim të qëndrueshëm midis funksioneve të inspektimit brenda sistemit ministror. | . | Hartimi i projektligjit për Inspektime është organizuar në dy nivele: e para, puna është bërë në kuadër të grupit punues të kryesuar nga Ministria e Tregtisë dhe Industrisë (MTI) me përbërje të përfaqësuesve të inspektorateve nga të gjitha ministritë ku ka inspektorat/e dhe e dyta, Komisioni Ekzekutiv për Reformën e Inspektimeve i kryesuar nga Koordinatori Nacional për Reforma Shtetërore në Zyrën e Kryeministrit. Derisa puna në hartimin e ligjit është bërë në kuadër të grupit punues me përbërje të ministrive relevante, vendimet mbi kahjet apo qasjet në disa elemente në ligj, sidomos sa i përket kapitullit të organizimit, listës së organeve inspektuese, përfshirjes apo jo të nivelit lokal në këtë projektligj, janë marrë nga Komisioni Ekzekutiv mbi Reformën e Inspektimeve. Anëtarë të Komisionit Ekzekutiv janë: Zyra Kryeministrit (ZKM) Ministria e Tregtisë dhe Industrisë (MTI) Ministria e Administratës Publike (MAP), Ministria e Administrimit të Pushtetit Lokal (MAPL) dhe Ministria e Financave (MF).  Në këtë kuadër, sa i përket statusit të Zyrës së Inspektorit të Përgjithshëm (ZIP), grupi punues ka shqyrtuar dy opsione: atë të statusit të departamentit në Zyrë të Kryeministrit dhe atë të agjencisë ekzekutive po ashtu në kuadër të Zyrës së Kryeministrit. Komisioni në fjalë për shkak të disa arsyeve që do të listohen më poshtë, ka marrë vendim që statusi i ZIP të jetë i agjencisë ekzekutive me raportim te Kryeministri dhe në të njëjtën kohë në një Këshill të përbashkët ku pjesëmarrës do të ishin ministrat e ministrive të linjës apo edhe Kryeinspektorët e këtyre ministrive që kanë inspektorate apo inspektime të organizuara brenda vetes. Sa i përket nëse propozimi për krijimin e ZIP me status të agjencisë ekzekutive është konform ligjit, e para që duhet thënë është se Ligji nr. 06/L-113 për Organizimin dhe Funksionimin e Administratës Shtetërore dhe Agjencive të Pavarura përcakton agjencinë ekzekutive si pjesë të sistemit ministror, dhe lejon që agjenci ekzekutive për mbulimin e funksioneve të koordinimit qeveritar apo të natyrës horizontale mund të themelohen në varësinë e Kryeministrit. Për më tepër, arsyet pse është vendosur në Komisionin në fjalë që statusi i ZIP të jetë ai i agjencisë ekzekutive janë këto:   1. Agjencia ekzekutive do të udhëhiqej nga drejtori ekzekutiv i cili do t’i raportonte Kryeministrit dhe si i tillë do të kishte autoritetin e mjaftueshëm në koordinimin e organeve inspektuese në kuadër të ministrive tjera. Disa nga organet inspektuese në kuadër të ministrive kanë statusin e agjencive ekzekutive si Inspektorati i Punës në kuadër të Ministrisë së Punës dhe Mirëqenies Sociale, Inspektorati i Tregut në kuadër të Ministrisë së Tregtisë dhe Industrisë, Inspektorati i Shëndetësisë në kuadër të Ministrisë së Shëndetësisë, etj, dhe si të tilla udhëhiqen nga i njëjti nivel, pra Drejtor Ekzekutiv. Në këtë aspekt, themelimi i një zyre me funksione koordinuese me status të departamentit (nën Sekretarin e Përgjithshëm) është parë nga grupi punues si e pafuqishme dhe larg vëmendjes së Kryeministrit për të pasur sukses në koordinimin e inspektimeve dhe uljen e barrës administrative ndaj subjekteve që inspektohen. 2. Funksionet e ZIP si 1) krijimi dhe mirëmbajtja e platformës e-inspektimi, 2) dhënia e mendimeve mbi planet vjetore të organeve inspektuese, 3) zhvillimin e udhëzuesve dhe metodologjisë për vlerësimin e rrezikut nga organet inspektuese, për planifikimin dhe koordinimin e inspektimeve, për treguesit e përformancës, 4) përgatitjen e raportit të përgjithshëm vjetor mbi inspektimet që janë realizuar nga të gjitha organet inspektuese për miratim në Qeverinë e Republikës së Kosovës, etj, janë të natyrës koordinuese horizontale me qëllim të rritjes së efikasitetit dhe efektivitetit në inspektime (duke evituar duplifikimet në inspektime të cilat janë paraqitur si problem sidomos nga subjektet ekonomike) dhe jo të natyrës politikbërëse dhe për këtë arsye ato shkojnë në harmoni me statusin e agjencisë ekzekutive dhe jo me ato të departamentit. 3. Ligji nr. 06/L-113 për Organizimin dhe Funksionimin e Administratës Shtetërore dhe Agjencive të Pavarura bën të qartë ndarjen e funksioneve që ka një agjenci ekzekutive kundrejt atyre që ka një departament, duke lënë funksionet politikbërëse në departament derisa ato zbatuese dhe koordinuese në agjenci ekzekutive. 4. Agjencia ekzekutive ka një nën-kod buxhetor në kuadër të kodit të përgjithshëm të një organizate buxhetore (në këtë rast të ZKM-së) dhe me këtë një autonomi më të madhe në propozim dhe shpenzim të buxhetit në funksion të udhëheqjes së programit të reformës së inspektimeve, krijimit të platformës e-inspektimi, etj në krahasim me departamentin.   Po ashtu, kjo agjenci ekzekutive nuk do të jetë mundësi për punësim shtesë të stafit mirëpo është mundësia që ata do të rekrutohen brenda Zyrës së Kryeministrit sipas konkursit të brendshëm me përjashtim të pozitës së Inspektorit të Përgjithshëm. |
| Zyra e Përfaqësuesit Special të BE-së në Kosovë | Projektligji duhet të përcaktojë “Kush bën Çka”. Ndarja e qartë e punës është mënyra e rekomanduar për të ecur përpara për të siguruar kryerjen efikase të detyrave dhe për të shmangur çdo vonesë dhe mos-efikasitet. | . | Projektligji për Inspektime është i natyrës horizontale dhe nuk mund të hyjë më shumë në atë se “Kush bën Çka” ngase kjo është e rregulluar me ligje të veçanta për fusha të ndara të inspektimeve. Kjo do të thotë që Projektligji aktual përmban parime dhe rregulla që vlejnë për të gjitha inspektoratet dhe inspektimet sipas fushë-veprimtarisë së tij, por nuk përcakton elemente specifike të cilat ose janë të rregulluara ose duhet të rregullohen me ligje të veçanta. Në këtë funksion, projektligji ka vlera tjera si: përcakton parimet e punës inspektuese, vendosë vija horizontale të niveleve të organizimit që vlejnë për të gjitha inspektoratet, përcakton organizimin dhe funksionimin e organeve inspektuese, themelon Zyrën e Inspektorit të Përgjithshëm, përcakton statusin dhe trajnimin e inspektorëve, themelon platformën elektronike E-inspektime në kuadër të ZIP, përcakton inspektime e përbashkëta dhe të bazuara në rrezik, përcakton format e inspektimit, përcakton procedurën e inspektime dhe procedurën ankimore të cilat janë shumë të ndryshme në shumicën e inspektorateve.  Për hir të qartësisë së procesit, duhet thënë që reforma e inspektimeve është një proces në dy drejtime: e para, hartimi i këtij ligji, dhe e dyta, rishikimi i të gjitha ligjeve që mbulojnë fusha të inspektimeve dhe plotësim ndryshimi i këtyre ligjeve për të qenë në përputhje me Ligjin për inspektime. Pra, pas miratimit të Ligjit për Inspektime, do të kalohet në procesin tjetër të rishikimit të ligjeve të veçanta dhe me këtë do të sigurohet një ndarje e qartë e punëve se “Kush bën Çka” dhe definimin e fushave se cili inspektorat është përgjegjës për cilën fushë të inspektimeve. Lista e inspektorateve qendrore dhe njësive të veçanta inspektuese përcakton vetëm fushat e inspektimeve në vija të trasha sipas inspektorateve, kurse detajet mbi këto do të definohen përmes ligjeve të veçanta pas miratimit të Ligjit për inspektime. |
| Zyra e Përfaqësuesit Special të BE-së në Kosovë | Sistemi ministror i themeluar me Ligjin për Organizimin dhe Funksionimin e Administratës Shtetërore dhe Agjencive të Pavarura siguron zgjidhje organizative që mund dhe duhet të përdoren në riorganizimin e sistemit të inspektimeve në Kosovë. Në vend të krijimit të tetë (8) agjencive të reja, funksionet duhet të vendosen në sistemin ministror në përputhje me ligjin e ri. | . | Projektligji nuk krijon tetë (8) agjenci të reja ekzekutive në kuadër të ministrive por tri (3) dhe ZIP me status të agjencisë ekzekutive, d.m.th. në total katër (4). Kjo sepse Inspektorati i Tregut në kuadër të MTI, Inspektorati Shëndetësor në kuadër të Ministrisë së Shëndetësisë, Inspektorati i Arsimit në kuadër të Ministrisë së Arsimit, Shkencës dhe Teknologjisë (MASHT), Inspektorati i Punës në kuadër të Ministrisë së Punës dhe Mirëqenies Sociale (MPMS), kanë statusin e agjencisë ekzekutive. Agjenci të reja ekzekutive për mbulimin e disa fushave të inspektimeve do të krijoheshin në tri (3) Ministri: 1) Ministria e Bujqësisë, Pylltarisë dhe Zhvillimit Rural (MBPZHR), 2) Ministria e Mjedisit dhe Planifikimit Hapësinor (MMPH) dhe 3) Ministria e Infrastrukturës dhe Transportit. Tri inspektoratet në këto tri ministri do të ngriteshin nga niveli i departamentit në atë të agjencisë me qëllim standardizimin e nivelit të organizimit të organeve inspektuese në kuadër të ministrive. Për shkak të volumit të ulët të inspektimeve dhe që inspektimi nuk do të kishe kuptim të ndahej nga pjesa tjetër e strukturës, në tri (3) ministri dhe Zyre të Kryeministrit është paraparë që të ketë njësi të veçanta për inspektime të cilat sipas këtij ligji mund të organizohen në departamente apo divizione, dhe ato janë: 1) njësia e veçantë për inspektime për mbrojtje nga zjarri në kuadër të Agjencisë për Menaxhimin e Emergjencave në Ministri të Punëve të Brendshme, 2) njësia e veçantë për inspektime të energjisë në kuadër të Ministrisë së Zhvillimit Ekonomik dhe 3) njësia e veçantë për inspektime të trashëgimisë kulturore në kuadër të Ministrisë së Kulturës, Rinisë dhe Sportit dhe 4) njësia e veçantë për inspektime nga rrezatimi dhe siguria bërthamore në kuadër të agjencisë për mbrojtje nga rrezatimi dhe siguria bërthamore në kuadër të Zyrës së Kryeministrit. |
| Zyra e Përfaqësuesit Special të BE-së në Kosovë | Gjuha ligjore e projektligjit duhet të kontrollohet dhe zhvillohet më tej | E pranuar plotësisht | Projektligji është shkruar nga ekspert vendor dhe ndërkombëtar si në fushën e hartimit të ligjeve ashtu edhe në fushën e hartimit të ligjeve për inspektime në vende tjera. Megjithatë, projektligji do të kontrollohet sërish dhe do të bëhen përmirësime sipas nevojës. Projektligji është shkruar fillimisht në gjuhën shqipe dhe gjatë përkthimit në serbisht dhe anglisht kanë mundur të ndodhin gabime teknike në përkthim. |
| Zyra e Përfaqësuesit Special të BE-së në Kosovë | Pjesa e “parimeve” duhet të hartohet duke përdorur gjuhë të qartë ligjore | E pranuar plotësisht | Parimet e hartuara në gjuhën shqipe janë mjaft mirë të qartësuara dhe duke përdorur gjuhë ligjore. Megjithatë, do të kontrollohen të gjitha edhe njëherë dhe sidomos përkthimi i tyre në serbisht dhe anglisht. |
| Zyra e Përfaqësuesit Special të BE-së në Kosovë | Lista siç është, me kompetencat e parapara, mund të shkaktojë probleme në lidhje me kompetencat e inspektimit në "**mbikëqyrjen e tregut**" siç është përcaktuar në Rregulloren (KE) 765/2008 "Kërkesat për akreditim dhe mbikëqyrjen e tregut në lidhje me marketingun e produkteve" .  Në këtë drejtim duhet të përmendim dy zhvillime, e para në nivel të BE-së dhe të dyta në nivel të Kosovës:  1. Miratimi i Rregullores (BE) 2019/1020, nga data 20 qershor 2019, mbi "mbikëqyrjen e tregut dhe përputhshmërinë e produkteve" (e cila në fakt do të anulojë dispozitat e Rregullores (KE) 765/2008 per mbikëqyrjen e tregut, duke filluar nga data 16 korrik 2021;  2. Shpërndarja e kompetencave ekzistuese për "mbikëqyrjen e tregut" për grupe të ndryshme të produkteve në tregun e Kosovës dhe përgatitjen e draftit të **RREGULLORES (GRK) - NR.XX / 2019 PËR GRUPET E PRODUKTEVE TË CILAT JANË SUBJEKT I MBIKËQYRJES SË INSPEKTIMIT** i cili është në fazën e diskutimit publik.  Siç përcaktohet më tej në detaje në mendimin e bashkëngjitur, pas propozimit të hartuesit të ligjit, FMG propozon vetëm cilat akte ligjore të BE-së nga Aneksi 1 i Rregullores së BE-së për »**mbikëqyrjen e tregut**« duhet t'i caktohen inspektorateve të ndryshme të parapara, nëse ato janë vendosur siç është planifikuar. Përndryshe ekziston rreziku që çdo gjë të caktohet në Inspektoratin Qendror për Mbikëqyrjen e Tregut dhe Mbrojtjen e Konsumatorit. | E pranuar plotësisht | Projektligji për inspektime nuk synon ri-centralizim të fushave të inspektimeve në Inspektoratin për Mbikëqyrjen e Tregut dhe Mbrojtjen e Konsumatorit. Fushat e inspektimeve që bien nën termin “mbikëqyrje e tregut” do të jenë të ndara nëpër inspektorate tjera derisa një pjesë e tyre do të jetë nën mbikëqyrjen e Inspektoratit të Tregut që aktualisht ekziston në kuadër të MTI-së. Për arsye të qartësisë, do të largohet termi “mbikëqyrje e tregut” dhe emri i Inspektoratit Qendror përkatës do të jetë vetëm Inspektorati Qendror i Tregut dhe Mbrojtjes së Konsumatorit. Siç është thënë edhe më lartë, definimi se “Kush bën Çka” do të realizohet përmes rishikimit të ligjeve të veçanta sektoriale për fusha të inspektimeve dhe shpërndarja e tyre sipas fushave në relacion me fushat e përgjegjësisë së ministrive do të përcaktohen përmes ligjeve të veçanta. |
| Free Movement of goods/FMG | **Pyetja nga MTI në dokumentin e konsultimit:** Në Listën e Inspektorateve Qendrore dhe Njësive Speciale të Inspektimit, a mendoni se llojet e inspektimit janë ndarë siç duhet?  **Përgjigja nga FMG:** Lista ashtu siç është, lidhur me kompetencat e parashikuara, ka mundësi të shkaktojë probleme në fushën e "mbikëqyrjes së tregut".  Emri i "Inspektoratit Qendror për Mbikëqyrjen e Tregut dhe Mbrojtjen e Konsumatorit" është i papërshtatshëm në skemën e gjërave. Kjo jep një përshtypje se e gjithë zona e "mbikëqyrjes së tregut" do të jetë nën këtë inspektorat. Ky ri-centralizim do të ishte regresiv duke marrë parasysh zhvillimet në periudhën e fundit.  Shih shpjegimin poshtë tabelës. | E pranuar plotësisht | Aneksi i projektligjit liston organet inspektuese në administratën shtetërore duke përcaktuar fushat e inspektimeve nën to. Lista me këto organe dhe fushat e inspektimeve janë një orientim i mirë se si do të ndahen këto fusha në të ardhmen, megjithatë, qartësimi final dhe ndarja finale e fushave të inspektimeve do të bëhet pas rishikimit të ligjeve sektoriale në grupe dhe harmonizimin e këtyre me këtë ligj. Sa i përket termit “mbikëqyrje e tregut”, qëllimi nuk është që të gjitha elementet që hyjnë nën këtë term të koncentrohen apo centralizohen nën një inspektorat. Kjo është më shumë çështje termi ngase inspektorati i tregut bazohet në Ligjin për inspektoratin dhe mbikëqyrjen e tregut dhe me termin “mbikëqyrje e tregut” kuptohet sikur të gjitha produktet nën këtë term do të jenë nën një inspektorat. Për të qartësuar këtë, nga projektligji do të largohet termi “mbikëqyrje e tregut” dhe do të lihet vetëm emri Inspektorati i Tregut dhe produktet që bien në fushë e “mbikëqyrjes së tregut” do të jenë të shpërndara në shumë inspektorate si pjesë e disa ministrive dhe trupave tjerë. Me një fjalë, projektligji nuk synon ri-centralizim të inspektimeve në një inspektorat por ndarje të mirë të fushave të inspektimeve në disa inspektorate dhe kjo do të arrihet përmes dy proceseve: hartimit të Ligjit për inspektime dhe rishikimit të ligjeve të veçanta për inspektime dhe plotësim ndryshimin e atyre ligjeve sipas Ligjit për inspektime. |
| Free Movement of goods/FMG | Versioni në gjuhën Serbe duhet kontrolluar.  Shembull:  “Neni 8  Marrëdhënia mes Inspektoratit Qëndror dhe Ministrive përgjegjëse”  “Član 8.  Odnosi Centralnih inspektorata nadležnog ministarstva“  Përderisa titulli në anglisht trajton marrëdhënien gjithnjë e më të ndjeshme midis Inspektoratit dhe Ministrive, titulli në serbisht (gabimisht) flet për "marrëdhëniet e Inspektoratit Qendror (në mes vete) në Ministrinë përgjegjëse”. | E pranuar plotësisht | Përkthimi i tekstit do të kontrollohet edhe një here brenda Ministrisë dhe të konfirmohet se çdo nen është i përkthyer dhe ka kuptim të njëjtë në të tri gjuhët. |